Bierkrawall! „Life is too short for bad beer“ – Bierkrawall ’n Waarheid wat erger as enige storie is | Netwerk24
’n Waarheid wat erger as enige storie is
Met Connie Britton en Eric Bana.
Skepper: Alexander Cunningham
Raar maar waar. Dié woorde het selde ’n meer ironiese betekenis as in hierdie TV-reeks wat op ’n dokumentêre rolprent gegrond is. Skelmstreke bereik ’n ongekende hoogtepunt wanneer ’n sakevrou ’n skelm (Eric Bana as John) op die internet ontmoet en met hom trou. Hy verander haar en haar gesin se lewens in hel.
Dis moeilik om te glo dat dié verhaal waar is, veral omdat die slagoffer, Debra Newell, goed gespeel deur Connie Britton, dikwels onlogies optree. Maar die liefde is seker blind!
Jakkalsdraaie, ’n kullery en ongelooflike vermetelheid word met nugterheid en ’n ligte kopskud uitgebeeld. Die slim draaie wat John met sy nuwe vrou uitvoer en die skokonthullings sal jou vasgekluister en verbysterd hou. Dit is die soort reeks waar jy vir vriende wil vra: “Kan julle glo wat hier gebeur het?” Die binnegevegte is bloederiger as enigiets wat ’n skrywer kon uitdink.
Meer oor: Netflix